kardosdrur/scandi-wiki huggingface dataset:
Creative writing

Creative writing betegner skrivning af skønlitteratur. Udtrykket er udbredt på engelsk og bruges ikke alene til at betegne processen, men også undervisning i skrivning af skønlitteratur. Udtrykket bruges især i kontrast til faglitterær skrivning – eksempelvis journalistiske, tekniske og akademiske tekster.

Den amerikanske professor og kritiker Norman Foerster grundlagde i 1931 Iowa Writer's Workshop: the School of Letters, hvor creative writing fik høj status som del af et forenet litterært studie, der blandt andet inkluderede studier i sprog, kritik og litteraturhistorie. De amerikanske universitetsuddannelser i creative writing fokuserer på skønlitterære tekster og har også udgangspunkt i en forestilling om, at studerende bliver bedre til at læse skønlitteratur ved selv at skrive.

En af nutidens fornyende teoretikere inden for creative writing er Dr. Paul Dawson, der i sin afhandling, Creative Writing and The New Humanisties (2005) betoner følgende:

Creative writing i Danmark 
På dansk grund benyttes termen Skrivekunst, der ligeledes refererer til faget Skrivekunst , der kan læses på Syddansk Universitet i Kolding. Her har Skrivekunst forudsætninger i nordisk skriveforskning og arbejde med både fag- og skønlitteratur er obligatorisk.

Tidligere opfattede man Skrivekunst som en evne til at betjene sig af pen og blæk, redskaber eller materiale for herved at udtrykke ord og tanker synligt. Kunsten bestod i, at man via det skrevne skulle gøre sig forståelig på den måde, at en læser/modtager (også efter længere tid) kunne afkode og tilegne sig det skrevne ord.

Referencer 
Paul Dawson: Creative Writing and the New Humanists, Routledge 2004

Se også 
Forfatterskolen
FGK (ForfatterGrundKursus)

Skrivning
Utu

Utu var en sumerisk gud, der svarede til den akkadiske Shamash.

Solguder
Sumerisk mytologi
An

I den sumeriske mytologi var An (også kaldet Anu) den gud, hvis navn var synonymt med solens zenit eller himlen. Han var den ældste gud og en del af en triade, der også omfattede himmelguden Enlil og vandguden Enki.

Sumerisk mytologi
Inuktitut

 

Inuktitut (med stavelseskrift: ᐃᓄᒃᑎᑐᑦ, betyder bogstaveligt: "som inuitterne") er navnet på mange varianter af inuitiske sprog talt i Canada. Det tales i alle egne nord for trægrænsen inkl. dele af provinserne Newfoundland og Labrador, Quebec og dele af det nordøstlige Manitoba ligesom i territorierne Nunavut, Northwest Territories og traditionelt også ved Yukons kyst ud mod Ishavet.

Se også 
 Eskimoisk-aleutiske sprog

Kilder/referencer 
 Mick Mallon. Inuktitut Linguistics for Technocrats .
 Mick Mallon, 1991. Introductory Inuktitut og Introductory Inuktitut Reference Grammar.  og 
 Alex Spalding, 1998. Inuktitut: A multi-dialectal outline dictionary (with an Aivilingmiutaq base). 
 Alex Spalding, 1992. Inuktitut: a Grammar of North Baffin Dialects. 
 Dirmid R. F. Collis (red.). Arctic Languages: An Awakening.  Available in PDF via the UNESCO website.

Eksterne henvisninger

Ordbøger og leksika 
 Inuktitut – English Dictionary
 Inuktitut Morphology List  (PDF)

Websider 
 Inuktitut Syllabarium
 Our Language, Our Selves 

Amerikanske sprog
Sprog i Canada
Sprog i USA
Wosret

Wosret er i egyptisk mytologi en skytsgudinde for den unge Horus.

Hun blev dyrket i Theben og blev senere identificeret med Isis og Hathor. Hendes navn blev til tider stavet Wosyet og menes at betyde "den stærke" eller "hende som er stærk".

Egyptiske gudinder
Babi

Babi var en egyptisk dæmon af mørket.
I følge dødebogsteksterne er det et skrækindjagende uhyre, der forsøgte at æde de døde ved dommen i underverdenen. Babi menes at være den samme som Seth.

Egyptiske guder
Kebechet

Kebechet var en gudinde for oversvømmelser, samt en personifikation af vandet, der blev benyttet i dødekultens rensningsritualer. Hun var Anubis datter og hjalp kongen med hans opstigning til himlen.

Kebechet blev afbildet som en slange.

Egyptiske gudinder

ca:Llista de personatges de la mitologia egípcia#K
Ihi

Ihi (også skrevet Ihy) er i egyptisk mytologi en musikgud og en personifikation af lyden fra instrumentet Sistrum. 
Hans navn betyder “sistrum-spiller”.

Han blev desuden set som herre over Sistrumspillet, som fordrev de onde magter. Han var søn af Hathor og Horus og blev typisk afbildet som en dreng med Sistrum og Menat, eller som en nøgen dreng med en finger i munden, ligesom Harpokrates.

Ihi blev tilbedt sammen med Horus og Hathor på Dendera.

Ekstern henvisning
 Natsunivers.dk 

Egyptiske guder
Lukas Thorsteinsson

Lukas Schwarz Thorsteinsson (født 8. oktober 1991) er en dansk skuespiller. Han er primært kendt for sin rolle som Jonas i julekalenderen Jul i Valhal fra 2005 og rollen som Jon i filmen Skyskraber fra 2011. Var i sommeren 2006 med i indspilningen af spillefilmen Guldhornene, der havde præmiere i 2007.
Lukas Thorsteinsson voksede op på Christianshavn.

Filmografi 
Spillefilm

 Guldhornene (2007)
 Skyskraber (2011)

Kortfilm
 In Absentia (2013)
 Mig & Che (2007)
 En ankomst (2002)

Tv-serier
 Jul i Valhal (2005)

Eksterne henvisninger 
 

Skuespillere fra Danmark
George Olesen

George Dyhr Olesen (født 15. december 1960 i Aarhus, død 23. oktober 2021 i Roost) var en dansk vægtløfter der havde tilnavnet "verdens stærkeste mand". Han blev i 1982 og 1983 danmarksmester i supersværvægt i vægtløftning. Han har efter eget udsagn opnået 199 rekorder i Guinness Rekordbog. Olesen har bl.a. sat rekorden i at løfte en 50 liters ølfustage fra gulvet i strakt arm 967 gange, i 1988. I 1996–97 rejste George Olesen sammen med sin daværende kæreste Michelle Strøyer rundt i USA og lavede shows. Parret optrådte bl.a. i The Tonight Show with Jay Leno. Sammen fik de en søn.

George Olesen døde af hjertestop den 23. oktober 2021 i Roost.

Kilder

Vægtløftere fra Danmark
Personer fra Aarhus
Personer døde af hjertestop
Hans Erik Lerchenfeld

Hans-Erik Lerchenfeld (født 18. april 1951 i Holstebro) er en dansk guitarist, der spiller i rockgruppen tv·2. Han har været med i gruppen fra starten i 1981.

Karriere 
Hans-Erik Lerchenfeld startede med at spille i 1966 i gruppen Giacometterne til 1970. Fortsatte i Chapter Three sammen med blandt andet Henning Stærk og Johnny Thingsager Madsen til omkring 1971. 
Fra 1971 fortsatte han (sammen med blandt andet Madsen og Stærk) i Jackie Boo Flight, der var meget aktiv i det århusianske musikliv. Fra 1975 skifter Lerchenfeld til Taurus, der er en forløber for tv·2.

Ved siden af den lange karriere i tv·2 har Hans-Erik Lerchenfeld spillet lidt i et fritidsorkester ved navn Strange Brew i midten af 1980'erne. Desuden har han arbejdet med Laid Back.

Diskografi 
 Med Taurus
 1978 Whatever Happened To The Sixties

 Med tv·2

Eksterne henvisninger 
 
 

Tv·2
Guitarister fra Danmark
Personer fra Holstebro
Rockmusikere fra Danmark
Opløsning

Opløsning har flere betydninger. I daglig tale benyttes ordet om noget, der forfalder eller langsomt forsvinder på grund af manglende vedligeholdelse eller anden forsømmelse eller fordi interessen for genstanden eller emnet aftager. Om forskellige præcise betydninger, se: 

Opløsning (kemi) – en homogen blanding af stoffer, der kan fraktioneres ved ændring af tilstandsformen 
Opløsning (optik) – detaljeringsgraden, der opnås ved brug af bl.a. kikkerter, mikroskoper og andre linsesystemer
Opløsning (billede) – detaljeringgraden i billeder, fotografier eller elektroniske gengivelser på en dataskærm eller i en datafil
Opløsning (politik) – ophør af en politisk forsamlings funktion. I demokratier sker det i forbindelse med udskrivning af valg. 
Opløsning (organisation) – ophør af et firma eller en forening, frivilligt eller ved tvang
Skilsmisse – opløsning af ægteskab
Forrådnelse – organiske tings nedbrydning af svampe og mikroorganismer
 Opløsning (film) – dansk kortfilm fra 1987 instrueret af Frans Lauridsen
Sven Gaul

Sven Gaul (født 11. april 1953) er en sydslesvigsk/dansk musiker, særlig kendt som trommeslager i musikgruppen tv·2. 

Sven Gaul blev født i 1953 i Flensborg i Sydslesvig og er født som tysk statsborger, men har i dag dansk statsborgerskab. Han tog studentereksamen på Duborg-Skolen i selve byen. Senere læste han tysk på Aarhus Universitet. Han er i dag kendt som trommeslager i rockgruppen tv·2. Mellem 1991 og 1993 var han formand for Dansk Rocksamråd og mellem 1993 og 1999 medlem af Statens Musikråd. Sven Gaul har blandt andet arbejdet som studiemusiker og producer.

Diskografi

Eksterne henvisninger 
 Kunsterens hjemmeside
 
 

Tv·2
Trommeslagere fra Danmark
Danske sydslesvigere
Georg Olesen

Georg Olesen (født 14. august 1955) er bassist i rockgruppen tv·2. Derudover har han blandt andet indspillet og optrådt sammen med Lis Sørensen, Allan Olsen, Niels Hausgård og Poul Krebs.

Diskografi

Referencer

Eksterne henvisninger 
 
 

Tv·2
Bassister fra Danmark
Rockmusikere fra Danmark
Cindy Crawford

Cynthia Ann Crawford (født den 20. februar 1966) er en amerikansk fotomodel og skuespiller.

Litteratur / kilder 
 Nicolas Barbano: Cindy Crawford: Jeg er nået til et kritisk punkt i mit liv (PS Pige-Special nr. 2, 1996)
 Ian Spelling: Sex med Cindy (Berlingske Tidende, 4.10.1998)

Eksterne henvisninger 

 Cindy Crawford's Official Website
 

Skuespillere fra Illinois
Fotomodeller fra USA
MPA (uddannelse)

MPA (Master of Public Administration) er en videregående tværfaglig og forskningsbaseret lederuddannelse på et internationalt niveau for nuværende og kommende ledere i den offentlige sektor, frivillige og faglige organisationer samt private virksomheder, der arbejder sammen med stat og kommune. 

Uddannelsen foregår på Aalborg Universitet og CBS, og har en varighed på to år som deltidsstudium

Krav for optagelse 
 Minimum en 3-årig videregående uddannelse (svarende til bachelor-niveau) 
 Minimum 5 års relevant erhvervserfaring efter endt uddannelse 
 Gode læse- og talefærdigheder i engelsk 
 Desuden skal du være rede til at tage en English Proficiency Test (EPT) og en analytisk test

Undervisning, fag etc. 
Uddannelsen tilrettelægges som en vekselvirkning mellem undervisning i relevante fagområder og projekter, seminarer og tværgående cases, der skal integrere teorier og metoder fra fagområderne og forankre dem i praksis. I uddannelsen indgår feltstudier i udlandet.

 Fagudbuddet består af de 3 kernefag: 
 Politologi – beskæftiger sig med hoveemnerne: det politiske system – historie og teori, politiske institutioner – placering og aktører, kontraktstyring – nye politiske processer, samt teori og metode.
 Økonomi – behandler emnerne: økonomistyring, offentlig økonomi, offentlig virksomhedsøkonomi og institutionsøkonomi samt makroøkonomi.
 Organisation – behandler nogle af de problemer, dilemmaer og paradokser, der kendetegner ledelse og ændring i offentlige organisationer i dag.
 samt et tværgående integrationsfag:
 Strategi og ændringer – er et overordnet integrationsfag, der bygger videre på kernefagenes og de valgfri fags emner. Ud fra disse fag arbejdes der med forskellige strategier for ændringer i organisationen.

Tidsforbrug 
 1. år består af de 3 kernefag a 60 timer, et internationalt sommerseminar af 1-2 ugers varighed, et tværgående element og et afsluttende projektarbejde. 
 2. år består af 3 valgfrie fag a 30 timer, af faget strategi og ændringer på i alt 60 timer. Der er desuden et studieophold i udlandet af 2-4 ugers varighed og endelig udarbejdelsen af masterafhandling.

Eksterne henvisninger 
 Aalborg Universitets Efter- og Videreuddannelses hjemmeside 
 CBS' hjemmeside 
 Lov om masteruddannelsen på universiteter, §5 

Lange videregående uddannelser i Danmark
Leif Kayser

Leif Kayser (13. juni 1919 i København – 15. juni 2001) var en dansk komponist og organist.

Søn af geograf Olaf Ivar Monrad Kayser (1893-1928) og Hedwig Martha Nick (1877-1972).

Han begyndte studier på Det Kgl. Danske Musikkonservatorium i 1936 og her fik han bl.a. undervisning af P. S. Rung-Keller og Poul Schierbeck. I Stockholm studerede han komposition hos Hilding Rosenberg og orkesterdirektion hos Tor Mann. Han debuterede 1941 som pianist i København og som dirigent i Göteborg.

Efter teologiske studier i Rom blev han præsteviet i 1949 og fungerede som præst ved den katolske kirke i København indtil 1964. Derefter var han ansat som lærer ved Det Kgl. Danske Musikkonservatorium i fagene instrumentation og partituranalyse.

I 1964 blev han docent på Det Kongelige Danske Musikkonservatorium, hvor han underviste i instrumentation og direktion.

Leif Kayser var en af de fremmeste danske orgelkomponister i det 20. århundrede. Blandt hans hovedværker for instrumentet findes fire suiter samt den store Concerto per Organo fra 1965. Han komponerede også 4 symfonier for orkester, der er blevet indspillet på CD af plademærket Dacapo.

Leif Kayser var også én af pionérerne som bidrager til accordeonets repertoire - begyndende med hans 10 "Arabesqes" (1975) har han produceret en række soloværker for instrumentet - dels med pædagogisk, dels med koncertant sigte.

Værker

Orgelmusik 

 3 Improvisazioni
 Parafrase over gregorianske motiver
 Variationer over "In dulci jubilo"
 Fantasia – Arabesco – Corale (1953-55)
 Sonatina
 Suite caratteristica (1956)
 Suite nr. 2
 Suite nr. 3
 Suite nr. 4 (1973)
 Requiem, 11 meditazioni per organo
 Variazioni pasquali (1957-60)
 Concerto (1965)
 Julesalmelege
 Sonata
 Fantasia e Inno (1969)
 Entrata reale
 Kirkeruder
 Pezzi sacri I/II
 Toccata sopra "Ave Maria"
 3 Maria-fresker (1979-82)
 2 pezzi sinfonici
 Hymne til Hertug Knud (1986)
 Lauda Sion salvatorem (1992)

 Sange i Wikisource

Accordeonværker 

 Arabesqes (1974-75)
 Suite Sacra (1970-84)
 Sonata (1990)
 Impromptu (1991)
 Confetti (1974-92)

Noter

Eksterne henvisninger 
 

Komponister fra Danmark
Klassiske komponister fra det 20. århundrede
Organister fra Danmark
Leif Thybo

Leif Thybo (født 12. juni 1922 i Holstebro, død 24. januar 2001 i Holte) var en dansk organist og komponist. Han fik undervisning i musikteori hos Vagn Holmboe før han gik på musikkonservatoriet hvor han blev undervist i instrumentation af Poul Schierbeck, orgel af Emilius Bangert og musikteori af Finn Høffding.

Leif Thybo var professor i musikteori ved Det Kgl. Danske Musikkonservatorium fra 1965 til 1990. Han har bl.a. haft komponisten Frederik Magle som elev.

Værker for orgel
 Preludio, pastorale e fugato, op.11 (1948)
 Preludium (1950)
 Concerto per organo (1953-54)
 Concerto (1956)
 Passacaglia con Intermedios (1961)
 Contrasti per organo (1965)
 Liber organi (1967)
 Compenius-suite (1968)

Eksterne henvisninger 
 

Komponister fra Danmark
Organister fra Danmark
Orgelkomponister
Personer fra Holstebro
Visual Basic .NET

Visual Basic .NET (VB.NET) er et objektorienteret programmeringssprog, og Microsofts efterfølger til programmeringssproget Visual Basic (VB). Visual Basic .NET er et fuldgyldigt sprog på .NET platformen, men er dog ikke lige så stort som C#.
Visual Basic og Visual Basic .NET, ligner hinanden en smule, men der er dog en del forskelle, og sprogene kan ikke blandes.

Der er indtilvidere blevet lavet 3 udgaver: 

-Visual Basic .NET, som udkom i 2002 sammen med Visual C# og ASP.NET.

-Visual Basic .NET 2003, som blev udgivet sammen med .NET Framework 1.1.

-Visual Basic .NET 2005 som er den nyeste version og indeholder en masse nye funktioner i forhold til de tidligere udgaver. Fx Data Source binding, der gør database client/server udvikling nemmere. 

Herunder følger to eksempler på to små "programmer" skrevet i henholdsvis Visual Basic og Visual Basic .NET. Begge kommer op med en message box/dialogboks, hvor der står "Hello World!".

Visual Basic:
 Private Sub Command1_Click()
  
    MsgBox "Hello World!"
  
 End Sub

Visual Basic .NET:
Private Sub button1_Click(ByVal sender As System.Object, ByVal e As System.EventArgs) Handles button1.Click
  
    MsgBox ("Hello World!")
  
 End Sub

Programmeringssprog
Internetteknologi
Golden retriever

Golden retriever er en meget populær britisk hunderace af mellemstore hunde, kendetegnet ved deres gyldne pelsfarve der tæller alle nuancer, fra næsten hvide til mørkgylden og over i næsten rødgylden.

Racen tilhører gruppen af retrievere eller apporterende hunde, deriblandt også Flatcoated, Curlycoated, Chesapeake bay, Nova Scotia Duck Tolling og Labrador retrieveren, og den har ligesom de andre et naturligt instinkt for at hente såvel nedskudte fugle under jagt som kastet legetøj. Den har et middelhøjt aktivitetsniveau og er en god svømmer.

Men det var netop med jagtbrug i tankerne at golden retrieveren blev fremavlet i Storbritannien i 1800-tallet – dens gode lugtesans og bløde mund gjorde den velegnet til at finde og tilbagebringe byttet, men i dag bruges den pga. dens rolige og venlige sind primært som familiehund, men også i forbindelse med redningsarbejde og som bombe- eller narkohund.

Galleri

Referencer

Eksterne henvisninger 

 FCI standard for hunderacen
 Generelt om retrieveren
 Dansk Retriever Klubs Golden Retriever-webside

Hunderacer fra Skotland
Gaborone

Gaborone er hovedstaden i Botswana. Den havde 246.325 indbyggere i 2022.

I 1965 blev Gaborone hovedstad i Bechuanaland i stedet for Mafeking. Mafeking lå udenfor Bechuanaland (i dagens Sydafrika), og da Botswana skulle være selvstændigt, behøvedes en hovedstad inden for landets grænser.

Referencer
Baseball Hall of Fame

National Baseball Hall of Fame and Museum er et museum i byen Cooperstown, New York, USA. Museet er dedikeret til mindet om og studiet af legenderne i amerikansk baseball – både spillere, managere, journalister, kommentatorer og andre. I daglig tale refererer udtrykket "Hall of Fame" mere til denne eksklusive samling af berømtheder end til selve museet.

Grundlæggelse 
Hall of Fame blev grundlagt i 1939 for at promovere Cooperstown, hvis turistindustri næsten var gået nedenom og hjem. Ifølge en apokryf skrøne havde Abner Doubleday fundet på reglerne til baseball i Cooperstown, hvilket blev brugt som reklame for den nyåbnede attraktion. Major League Baseball opdagede hurtigt marketingværdien i sådan en institution, og de bakkede derfor op om projektet.

De første fem stjerner, der blev valgt ind, var spillerne Babe Ruth, Ty Cobb, Honus Wagner, Christy Mathewson og Walter Johnson. I dag er der omtrent 260 mænd i Hall of Fame, hvoraf ca. 215 er spillere.

Valgets forløb 

Spillere er først valgbare, efter de har været pensionerede i fem år. De skal desuden have spillet mindst 10 år i Major League. En liste over de 25-40 bedste kandidater bliver sendt til hvert medlem af de amerikanske baseballjournalisternes forbund (Baseball Writers Association of America). Kandidaterne består både af folk fra den nye årgang, samt dem, der ikke blev valgt ind de foregående år. Hver journalist må stemme på op til 10 kandidater. De personer på listen, der er blevet stemt på af mere end 75% af journalisterne, bliver indsat i Hall of Fame. Dem, der ikke bliver valgt ind, får chancen igen næste år. Efter 15 år på listen bliver de dog droppet.

Selv om en person ikke bliver indlemmet af journalisternes forbund, kan han godt komme ind alligevel, hvis den såkaldte Veterans Committee, som består af (levende) Hall of Fame-medlemmer, vurderer, at han fortjener det.

Der er undersøgelser i gang, som skal finde de største – men ofte oversete – helte fra de sorte spilleres Negro League, før denne blev integreret i Major League Baseball i 1947.

Det giver sig selv, at det årlige valg til Hall of Fame diskuteres vidt og bredt i USA. En langvarig debat går på, om Shoeless Joe Jackson og Pete Rose burde medtages blandt de ærede. Begge spillere blev af Major League Baseballs kommissær udelukket totalt fra sporten, efter de i hhv. 1919 og 1980'erne havde gamblet på baseballkampe (som deres egne hold endda deltog i). Dermed kan de, trods enestående karrierer, ikke vælges ind i Hall of Fame ifølge de gældende regler.

Museet 
Selve museumsbygningen består ikke kun af mindetavler til ære for tidligere tiders stjerner. Der er også en lang række udstillinger med gamle uniformer, bat, kasketter og home run-bolde. Ved siden af museet ligger Doubleday Field, hvor det årlige Hall of Fame Game spilles mellem to Major League-hold, samtidig med at de nyvalgte medlemmer indsættes.

Eksterne henvisninger 

 Det officielle website for Baseball Hall of Fame 
 Kort guide til museet og byen Cooperstown

Hall of Fame
Christian Muus

Christian Muus (født 26. oktober 1656 i Kristiania, død 10. december 1717) var en dansk biskop, i Ribe og Odense. 

Muus blev student fra Kristiania Skole 1675. Kandidat i teologi fra Københavns Universitet 1677 og fik magistergraden samme år. Han påbegyndte en udenlandsrejse 1679, men blev fra Hamborg kaldt tilbage og beskikket til præst i Kristiania Stift i forskellige sogne; blev senere herredsprovst og 1694 stiftsprovst i Kristiania. Her fra forflyttedes han 1701 til biskop i Ribe. Det varede ikke længe, før hans optræden skaffede ham mange fjender; man klagede over hans hovmod og pengegriskhed, i det han ville berige sig på præsternes bekostning. En kommission blev også nedsat (1711) til at undersøge forholdene. 

Hvad denne nåede frem til vides ikke, men til stor overraskelse opnåede han året efter forflyttelse til Odense bispestol og levede derefter på Fyn i kiv og strid og stadige processer ligesom tidligere i Jylland. Kongen skal personlig på gennemrejse i Nyborg have givet ham hård, men vel fortjent tiltale for hans sørgelige vandel; men meget hjalp det ikke. Ny undersøgelseskommission blev nedsat 1717, og kort efter skulle jubelfesten for reformationen fejres. Muus prædikede ved denne lejlighed i Sankt Knuds Kirke, men talen gik helt i stykker. Dette nedbrød hans helbred i den grad – mulig i forbindelse med de krænkelser, hans processer havde tilføjet ham -, at han en måned efter døde på visitats i Svendborg. 

Er Muus af samtid og eftertid blevet hårdt bedømt, har det næppe været uden årsag. Man fortæller også om ham – ligesom om biskop Deichmann -, at han skal have været slem til at «låne» bøger, som han fik lyst til i præstegårdene. Da han således en gang efter sædvane ville se en præsts bibliotek, svarede denne, at han havde pakket sine bøger ned i tønder, da han ikke kunne have dem i fred for mus. Han havde ord for at være en duelig rimsmed. Han skrev sine ansøgninger og taksigelser på vers.

Kilder

Eksterne henvisninger 
 

Biskopper over Ribe Stift
Biskopper over Fyens Stift
Danskere i 1600-tallet
Danskere i 1700-tallet
Personer fra Oslo
Artikler fra 1. udgave af Dansk biografisk leksikon